A4-0291/96

Πρόταση κανονισμού του Συμβουλίου για τον καθορισμό των όρων με τους οποίους γίνονται δεκτοί στις εθνικές οδικές μεταφορές επιβατών σε ένα κράτος μέλος μεταφορείς μη εγκατεστημένοι σε αυτό (COM(95)0729 - C4-0113/96 - 96/0002 (SYN))

Η πρόταση αυτή εγκρίνεται με τις ακόλουθες τροποποιήσεις :

(Τροπολογία 1)

Aτιολογική σκέψη 5α (νέα)

>Κείμενο μετά την ψηφοφορία στο ΕΚ>

ότι είναι σκόπιμο να υπόκεινται οι παρέχοντες τις υπηρεσίες σε συγκρίσιμα καθεστώτα έτσι ώστε να περιορισθούν οι ανισότητες στους όρους ανταγωνισμού λόγω της εθνικότητάς τους και της χώρας εγκατάστασής τους και να καταστεί ευχερέστερη η σταδιακή προσέγγιση των εθνικών νομοθεσιών[semigr ]

(Τροπολογία 2)

Αιτιολογική σκέψη 5β (νέα)

>Κείμενο μετά την ψηφοφορία στο ΕΚ>

ότι η διατήρηση δεκαπέντε διαφορετικών εθνικών συστημάτων για τις ενδομεταφορές (cabotage) δεν συμβιβάζεται με τις διατάξεις της Συνθήκης σχετικά με την Εσωτερική Αγορά.

(Τροπολογία 3)

Έκτη αιτιολογική σκέψη

>Αρχικό κείμενο>

ότι, καθώς η εγκαθίδρυση της εσωτερικής αγοράς περιλαμβάνει την εξαφάνιση των ελέγχων στα σύνορα και κατά συνέπεια αύξηση των ενδοκοινοτικών μεταφορών[semigr ]

>Κείμενο μετά την ψηφοφορία στο ΕΚ>

ότι, στο πλαίσιο της Ευρωπαϊκής Ένωσης, η εσωτερική αγορά χαρακτηρίζεται ως ένας χώρος στον οποίον πρόσωπα, εμπορεύματα, υπηρεσίες και κεφάλαια δύνανται να κυκλοφορούν ελεύθερα και ότι, από την άλλη πλευρά, πρέπει να ελευθερωθούν οι υπηρεσίες μεταφοράς προσώπων με λεωφορεία και πούλμαν ταυτόχρονα με τη σταδιακή εναρμόνιση των κοινωνικοοικονομικών, φορολογικών και τεχνικών όρων στον τομέα των οδικών μεταφορών επιβατών στο εσωτερικό των κρατών μελών και την παράλληλη εξασφάλιση όρων που δεν συνιστούν διακρίσεις εις βάρος ορισμένων εκ των μεταφορικών επιχειρήσεων[semigr ]

(Τροπολογία 4)

Αιτιολογική σκέψη 6α (νέα)

>Κείμενο μετά την ψηφοφορία στο ΕΚ>

ότι από περιβαλλοντική άποψη είναι επιθυμητό να δοθεί, μέσω βελτιωμένων ρυθμιστικών διατάξεων, η δυνατότητα στους μεταφορείς να αξιοποιούν στο βέλτιστο βαθμό τη μεταφορική ικανότητα των οχημάτων τους.

(Τροπολογία 5)

Αιτιολογική σκέψη 6β (νέα)

>Κείμενο μετά την ψηφοφορία στο ΕΚ>

ότι, μεταξύ των αρχών της κοινής πολιτικής μεταφορών συγκαταλέγεται και η μείωση της κυκλοφορίας των οδικών οχημάτων στην Κοινότητα, στο πλαίσιο του σεβασμού του δικαιώματος του χρήστη στην επιλογή του τρόπου μεταφοράς[semigr ]

(Τροπολογία 6)

Αιτιολογική σκέψη 6γ (νέα)

>Κείμενο μετά την ψηφοφορία στο ΕΚ>

ότι, σύμφωνα με το Πρόγραμμα Δράσεως 1995-2000 σχετικά με την Κοινή Πολιτική Μεταφορών COM(95)0302, η δυνατότητα πρόσβασης για τα συστήματα μεταφοράς αποτελεί έναν από τους στόχους της εν λόγω πολιτικής και ότι, εξάλλου, το Ευρωπαϊκό Κοινοβούλιο, ήδη στο ψήφισμά του της 16ης Σεπτεμβρίου 1987 σχετικά με τη μεταφορά αναπήρων και υπερηλίκων(1), ζητούσε την εξασφάλιση της απόλυτης δυνατότητας πρόσβασης στα λεωφορεία γραμμής, με την καθιέρωση συνδέσεων μεταξύ των πόλεων, ιδίως για αποστάσεις εντός της Ευρώπης[semigr ]

(1) ΕΕ C 281, 19.10.87, σελ. 85

(Τροπολογία 7)

Αιτιολογική σκέψη 6δ (νέα)

>Κείμενο μετά την ψηφοφορία στο ΕΚ>

ότι, σύμφωνα με τα όσα προβλέπονται στις προτεραιότητες της Κοινής Πολιτικής Μεταφορών στη Λευκή Βίβλο (COM(92)0494), η Επιτροπή θα υποβάλει μέχρι την 30ή Ιουνίου 1997 προτάσεις τόσο για την επέκταση των ενδομεταφορών (cabotage) προσώπων για ίδιον λογαριασμόν όσο και για την υπαγωγή σε καθεστώς ελεύθερης αγοράς της ενοικίασης οχημάτων χωρίς οδηγό προς μεταφορά επιβατών σε άλλα κράτη μέλη και, τέλος, για την εκτέλεση των επιβατικών ενδομεταφορών με οχήματα κατάλληλα να μεταφέρουν έως εννέα άτομα[semigr ]

(Τροπολογία 8)

Έβδομη αιτιολογική σκέψη

>Αρχικό κείμενο>

ότι, είναι αναγκαίο να θεσπιστεί το καθεστώς που θα ισχύει για τις ενδομεταφορές με όλες τις μορφές γραμμών με πούλμαν και λεωφορείο[semigr ]

>Κείμενο μετά την ψηφοφορία στο ΕΚ>

ότι, είναι αναγκαίο να θεσπιστεί το καθεστώς που θα ισχύει για τις ενδομεταφορές με όλες τις μορφές γραμμών με πούλμαν και λεωφορείο, ότι η υπηρεσία πρέπει να παρέχεται από εταιρία εγκατεστημένη στο κράτος μέλος υποδοχής ή από εταιρία μη εγκατεστημένη σ' αυτό[semigr ]

(Τροπολογία 9)

Όγδοη αιτιολογική σκέψη

>Αρχικό κείμενο>

ότι χρειάζεται να καθορισθούν οι διατάξεις του κράτους μέλους υποδοχής που θα ισχύουν για τις ενδομεταφορές[semigr ]

>Κείμενο μετά την ψηφοφορία στο ΕΚ>

ότι χρειάζεται να καθορισθούν οι διατάξεις του κράτους μέλους υποδοχής που θα ισχύουν για τις ενδομεταφορές ούτως ώστε οι εν λόγω μεταφορές να διεξάγονται υπό καθεστώς εγκρίσεως και υπό όρους συγκρίσιμων διατάξεων ώστε αυτές οι τακτικές συγκοινωνίες να έχουν μόνο εθνικό χαρακτήρα ή να αποτελούν τμήμα διεθνούς συγκοινωνίας[semigr ]

(Τροπολογία 10)

Αιτιολογική σκέψη 8α (νέα)

>Κείμενο μετά την ψηφοφορία στο ΕΚ>

ότι θα ήταν σκόπιμο να έχει η επιχείρηση που εκτελεί επιβατικές ενδομεταφορές ένα αρμόδιο πρόσωπο στο έδαφος του κράτους μέλους όπου παρέχονται οι υπηρεσίες στο οποίο να μπορούν να απευθύνονται οι χρήστες σε περίπτωση ανάγκης[semigr ]

(Τροπολογία 11)

Άρθρο 1, πρώτο εδάφιο, πρώτη παύλα

>Αρχικό κείμενο>

- είναι εγκατεστημένος σε ένα κράτος μέλος, στο εξής αποκαλούμενο «κράτος μέλος εγκατάστασης», σύμφωνα με τη νομοθεσία του κράτους αυτού

>Κείμενο μετά την ψηφοφορία στο ΕΚ>

- είναι εγκατεστημένος σε ένα κράτος μέλος της Κοινότητας όπου βρίσκεται το κυρίως κέντρο των δραστηριοτήτων του ή η έδρα του, αποκαλούμενο «κράτος μέλος εγκατάστασης», σύμφωνα με τη νομοθεσία του κράτους αυτού

(Τροπολογία 12)

Άρθρο 2, παράγραφος 3, δεύτερο εδάφιο, σημείο γ)

>Αρχικό κείμενο>

γ) τη μεταφορά στρατιωτικών και των οικογενειών τους από τον τόπο προέλευσής τους στον τόπο στρατοπέδευσής τους και αντίστροφα[semigr ]

>Κείμενο μετά την ψηφοφορία στο ΕΚ>

γ) τη μεταφορά στρατιωτικών και άλλων οργάνων που υπηρετούν στις δυνάμεις δημοσίας τάξεως και των οικογενειών τους από τον τόπο προέλευσής τους στον τόπο στρατοπέδευσής τους και αντίστροφα[semigr ]

(Τροπολογία 13)

Άρθρο 3, παράγραφοι 2 και 3

>Αρχικό κείμενο>

2. τις τακτικές γραμμές που ορίζει το άρθρο 2, παράγραφος 1, υπό τον όρο ότι αυτές θα εκτελούνται από μία επιχείρηση μη εγκατεστημένη στο κράτος μέλος υποδοχής επ' ευκαιρία μιας διεθνούς τακτικής γραμμής σύμφωνα προς τις διατάξεις του κανονισμού 684/92 του Συμβουλίου[semigr ]

>Κείμενο μετά την ψηφοφορία στο ΕΚ>

2. τις τακτικές γραμμές που ορίζει το άρθρο 2, παράγραφος 1, υπό τον όρο ότι αυτές θα εκτελούνται από μία επιχείρηση μη εγκατεστημένη στο κράτος μέλος υποδοχής επ' ευκαιρία μιας διεθνούς τακτικής γραμμής εξαιρουμένων των εσωτερικών γραμμών σε γεωγραφικές περιοχές που καλύπτονται ήδη από την κοινοτική διάταξη, και ιδίως από την οδηγία 93/38/ΕΟΚ του Συμβουλίου, σύμφωνα προς τις διατάξεις του κανονισμού (EOK) 684/92 του Συμβουλίου, και θα έχουν εγκριθεί σύμφωνα με τα διαλαμβανόμενα στα άρθρα 5-10 του ανωτέρω κανονισμού.

>Αρχικό κείμενο>

3. τις άλλες τακτικές γραμμές

>Κείμενο μετά την ψηφοφορία στο ΕΚ>

Εξαιρούνται από το πεδίο εφαρμογής του παρόντος κανονισμού οι τακτικές αστικές, υπεραστικές και περιφερειακές γραμμές έως ότου το Συμβούλιο θεσπίσει κανονισμό για την παραχώρηση μεταφορικών υπηρεσιών επί τη βάσει των υποχρεώσεων που διέπουν τη δημόσια υπηρεσία[semigr ] εξαιρούνται επίσης άλλες τακτικές γραμμές σε γεωγραφικές περιοχές όπου οι εν λόγω υπηρεσίες έχουν αποτελέσει το αντικείμενο προκήρυξης διαγωνισμού της Ευρωπαϊκής Ένωσης ή θα το αποτελέσουν πριν από το έτος 2002.

(Τροπολογία 14)

Άρθρο 4

>Αρχικό κείμενο>

1. Οι ενδομεταφορές που εκτελούνται σύμφωνα προς τις διατάξεις του άρθρου 3 παράγραφος 2 υπόκεινται στην έκδοση άδειας από τις αρμόδιες αρχές του κράτους μέλους υποδοχής.

>Κείμενο μετά την ψηφοφορία στο ΕΚ>

Διαγράφεται

>Αρχικό κείμενο>

2. Η αίτηση άδειας μπορεί να απορριφθεί:

>Αρχικό κείμενο>

α) εφόσον οι αρμόδιες αρχές του κράτους μέλους υποδοχής αποδείξουν ότι η τακτική γραμμή η οποία αποτελεί το αντικείμενο της αίτησης της ενδομεταφοράς ζημιώνει άμεσα τις τακτικές γραμμές που ήδη επιτρέπονται, εκτός από την περίπτωση κατά την οποία αυτές οι τακτικές γραμμές εκτελούνται μόνον από ένα μεταφορέα ή μια ομάδα μεταφορέων.

>Αρχικό κείμενο>

β) εφόσον οι αρμόδιες αρχές του κράτους μέλους υποδοχής αποδείξουν ότι η τακτική γραμμή η οποία αποτελεί το αντικείμενο της αίτησης της ενδομεταφοράς αφορά μόνον τις πλέον κερδοφόρους γραμμές από τις υπάρχουσες τακτικές γραμμές στις συγκεκριμένες συνδέσεις.

>Αρχικό κείμενο>

Το γεγονός ότι ένας μεταφορέας προσφέρει τιμές κατώτερες από εκείνες που προσφέρουν άλλοι οδικοί μεταφορείς, ή ότι η συγκεκριμένη σύνδεση εξασφαλίζεται ήδη από άλλους οδικούς μεταφορείς, δεν μπορεί αφεαυτού να αποτελέσει αιτιολόγηση της αίτησης.

>Αρχικό κείμενο>

Η παράγραφος 4 σημείο α) του άρθρου 7 του κανονισμού 684/92 ισχύει τηρουμένων των αναλογιών για τις αιτήσεις αδείας των αερομεταφορών υπό τη μορφή των τακτικών γραμμών που προβλέπονται στο άρθρο 3 παράγραφος 2.

>Αρχικό κείμενο>

Η απόρριψη της αίτησης πρέπει να αιτιολογείται:

>Αρχικό κείμενο>

Η αρμόδια αρχή μπορεί να απορρίψει τις αιτήσεις μόνο για λόγους σύμφωνους προς τον παρόντα κανονισμό.

>Αρχικό κείμενο>

3. Τα κράτη μέλη εξασφαλίζουν στους μεταφορείς τη δυνατότητα να υπερασπίσουν τα συμφέροντά τους σε περίπτωση απόρριψης της αίτησης αδείας τους.

>Αρχικό κείμενο>

4. Η άδεια εκδίδεται στο όνομα του μεταφορέα: δεν μπορεί να μεταφερθεί από αυτόν σε τρίτους. Ωστόσο, ο μεταφορέας ο οποίος είχε λάβει άδεια, μπορεί, με τη σύμφωνη γνώμη της αρμόδιας αρχής του κράτους μέλους υποδοχής, να αναθέσει την εκτέλεση της γραμμής στο μοναδικό υπεργολάβο, ο οποίος έχει την άδεια να εκτελεί τη διεθνή γραμμή, όπως προβλέπεται στο άρθρο 2 παράγραφος 1.1 του κανονισμού 684/92. Στην περίπτωση αυτή, η άδεια αναφέρει το ονοματεπώνυμο και το ρόλο του υπεργολάβου. Ο υπεργολάβος πρέπει να πληροί τους όρους που αναφέρει το άρθρο 1.

>Αρχικό κείμενο>

Στην περίπτωση ενός ομίλου επιχειρήσεων που εκμεταλλεύεται μία ενδομεταφορά υπό μορφή τακτικών γραμμών, η άδεια της ενδομεταφοράς εκδίδεται στο όνομα όλων των επιχειρήσεων. Η άδεια χορηγείται στην επιχείρηση διαχείρισης, με αντίγραφα προς τις υπόλοιπες επιχειρήσεις. Η άδεια της ενδομεταφοράς αναφέρει τα ονόματα όλων των επιχειρήσεων.

>Αρχικό κείμενο>

5. Η μέγιστη διάρκεια ισχύος της άδειας είναι 5 έτη. Εξάλλου, η διάρκεια της άδειας δεν μπορεί να υπερβαίνει τη διάρκεια ισχύος της άδειας που αφορά τη διεθνή υπηρεσία στο πλαίσιο της οποίας εκτελείται η ενδομεταφορά.

>Αρχικό κείμενο>

6. Σε περίπτωση ανωτέρας βίας, η επιχείρηση που εκτελεί ενδομεταφορά υπό μορφή τακτικής γραμμής υποχρεούται να λάβει, μέχρι τη λήξη της αδείας, όλα τα μέτρα προκειμένου να εξασφαλίσει μία γραμμή μεταφοράς ανταποκρινόμενη προς τα πρότυπα συνέχειας, τακτικότητας και ικανότητας, καθώς και προς τους όρους που έχει καθορίσει η αρμόδια αρχή του κράτους μέλους υποδοχής σχετικά με τη διαδρομή της γραμμής, της στάσης και τα ωράρια και τη διάρκεια ισχύος της άδειας. Οι όροι αυτοί δεν μπορούν να είναι λιγότερο ευνοϊκοί από εκείνους που ισχύουν για τις τακτικές γραμμές μεταφοράς που εκτελούνται από εγκατεστημένους στο κράτος αυτό μεταφορές.

>Αρχικό κείμενο>

7. Επί του οχήματος πρέπει να υπάρχει πάντοτε η άδεια ή επικυρωμένο αντίγραφό της.

>Αρχικό κείμενο>

8. Η Επιτροπή αποφασίζει, κατόπιν διαβουλεύσεων με τα κράτη μέλη, το υπόδειγμα της αίτησης αδείας των ενδομεταφορών υπό τη μορφή τακτικών γραμμών, καθώς και το υπόδειγμα άδειας και τους τρόπους χρήσης του.

(Τροπολογία 15)

Άρθρο 8, παράγραφος 3

>Αρχικό κείμενο>

3. Η Επιτροπή κοινοποιεί το συντομότερο δυνατό στα κράτη μέλη ανακεφαλαιωτικούς πίνακες που καταρτίζονται βάσει των στοιχείων που της διαβιβάζονται βάσει της παραγράφου 1.

>Κείμενο μετά την ψηφοφορία στο ΕΚ>

3. Η Επιτροπή κοινοποιεί το συντομότερο δυνατό στα κράτη μέλη και στο Ευρωπαϊκό Κοινοβούλιο ανακεφαλαιωτικούς πίνακες που καταρτίζονται βάσει των στοιχείων που της διαβιβάζονται βάσει των παραγράφων 1 και 2.

(Τροπολογία 16)

Άρθρο 13

>Αρχικό κείμενο>

Η Επιτροπή υποβάλλει στο Συμβούλιο, πριν από τις 31 Δεκεμβρίου 1999, έκθεση σχετικά με την εφαρμογή του παρόντος κανονισμού και ιδίως σχετικά με τις επιπτώσεις των ενδομεταφορών (cabotage) στην αγορά εθνικών μεταφορών.

>Κείμενο μετά την ψηφοφορία στο ΕΚ>

1. Η Επιτροπή υποβάλλει στο Ευρωπαϊκό Κοινοβούλιο και το Συμβούλιο, πριν από τις 31 Δεκεμβρίου 1996, τόσο τα πορίσματα σχετικά με την εφαρμογή του κανονισμού (ΕΟΚ) αριθ. 2454/92, όσο και αυτά σχετικά με τη λειτουργία στα κράτη μέλη των «τακτικών γραμμών».

>Κείμενο μετά την ψηφοφορία στο ΕΚ>

2. Η Επιτροπή υποβάλλει στο Συμβούλιο και το Ευρωπαϊκό Κοινοβούλιο, πριν από τις 31 Δεκεμβρίου 1999, έκθεση σχετικά με την εφαρμογή του παρόντος κανονισμού και ιδίως σχετικά με τις επιπτώσεις των ενδομεταφορών (cabotage) στην αγορά εθνικών μεταφορών, καθώς και με τη δυνατότητα επέκτασης του πεδίου εφαρμογής του ανωτέρω κανονισμού. Ενδεχομένως, και επί τη βάσει των πορισμάτων της εκθέσεως, η Επιτροπή θα υποβάλει στο Συμβούλιο μία πρόταση κανονισμού.

Ψήφισμα νομοθετικού περιεχομένου που αποτελεί τη γνώμη του Ευρωπαϊκού Κοινοβουλίου επί της πρότασης κανονισμού του Συμβουλίου όσον αφορά τον καθορισμό των όρων με τους οποίους γίνονται δεκτοί στις εθνικές οδικές μεταφορές επιβατών σε ένα κράτος μέλος μεταφορείς μη εγκατεστημένοι σε αυτό (COM(95)0729 - C4- 0113/96 - 96/0002 (SYN))

(Διαδικασία συνεργασίας: πρώτη ανάγνωση)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Συμβούλιο (COM(95)0729 - 96/0002 (SYN)) ((ΕΕ C 60, 29.2.1996, σελ. 10)),

- έχοντας κληθεί από το Συμβούλιο να γνωμοδοτήσει σύμφωνα με τα άρθρα 189 Γ και 75 της Συνθήκης ΕΚ (C4-0113/96),

- έχοντας υπόψη το άρθρο 58 του Κανονισμού του,

- έχοντας υπόψη την έκθεση της Επιτροπής Μεταφορών και Τουρισμού και τη γνωμοδότηση της Επιτροπής Οικονομικής, Νομισματικής και Βιομηχανικής Πολιτικής (Α4-0291/96),

1. εγκρίνει με την επιφύλαξη των τροποποιήσεων που της επέφερε το Σώμα, την πρόταση της Επιτροπής[semigr ]

2. καλεί την Επιτροπή να τροποποιήσει αναλόγως την πρότασή της, σύμφωνα με το άρθρο 189 Α, παρ. 2 της Συνθήκης ΕΚ[semigr ]

3. καλεί το Συμβούλιο να ενσωματώσει στην κοινή θέση που θα εγκρίνει, σύμφωνα με το άρθρο 189 Γ, σημείο α) της Συνθήκης ΕΚ, τις τροποποιήσεις που ενέκρινε το Κοινοβούλιο[semigr ]

4. ζητεί να ανοίξει η διαδικασία συνεννόησης σε περίπτωση που το Συμβούλιο σκοπεύει να απομακρυνθεί από το κείμενο που ενέκρινε το Κοινοβούλιο[semigr ]

5. ζητεί να κληθεί εκ νέου να γνωμοδοτήσει σε περίπτωση που το Συμβούλιο προτίθεται να κάνει ουσιαστικές τροποποιήσεις στην πρόταση της Επιτροπής[semigr ]

6. αναθέτει στον Πρόεδρό του να διαβιβάσει την παρούσα γνωμοδότηση στο Συμβούλιο και την Επιτροπή.